hotchpotch/miracl-hf-unified huggingface dataset:
Lethe
Lethe on joki, joka virtaa manalan poikki. Jos Lethe joen vettä joi, muistot pyyhkiytyivät juojan mielestä.
Kreikkalaisen mytologian mukaan se oli yksi viidestä myyttisestä manalan eli Haadeksen joesta. Muita olivat Akheron, Styks ja Flegethon. Se virtasi Hypnoksen luolan ohi.
Alexander Farnerud
Alexander Farnerud (s. 1. toukokuuta 1984 Landskrona) on ruotsalainen jalkapalloilija, joka edustaa Allsvenskanissa pelaavaa BK Häckeniä. Hän on pelipaikaltaan keskikenttäpelaaja.
Farnerud pelasi vuosina 2004–2016 viidessä eri maassa sekä joukkueessa. Hän palasi kesällä 2016 takaisin kotimaansa pääsarjaan BK Häckenin joukkueeseen.
Farnerud on pelannut Ruotsin maajoukkueessa kahdeksan A-maaottelua
Farnerudin veli Pontus Farnerud on entinen ammattilaisjalkapalloilija.
Bravida Arena
Bravida Arena on Hisingenin saarella Göteborgissa sijaitseva jalkapallostadion. Se valmistui vuonna 2015 ja rakennettiin paikalle, jossa vuosina 1940–2013 sijaitsi Rambergsvallen-niminen stadion.
Bravida Arena on Allsvenskan-joukkue BK Häckenin kotikenttä.
Kahle
Kahle ("The Defiant Ones") on Stanley Kramerin tuottama ja ohjaama yhdysvaltalainen draamaelokuva vuodelta 1958. Kahden toisiinsa kahlitun vankikarkurin, musta- ja valkoihoisen (Tony Curtis ja Sidney Poitier), pakomatkasta kertova elokuva perustuu Nedrick Youngin tarinaan, josta käsikirjoituksen laati Harold Jacob Smith.
"Kahle" tuotti kahdeksan Oscar-ehdokkuutta, joista se voitti parhaan alkuperäiskäsikirjoituksen ja parhaan mustavalkokuvauksen Oscarit. Sidney Poitier voitti roolistaan Berliinin elokuvajuhlilla Hopeisen karhun.
"The New York Timesin" kriitikot valitsivat "Kahleen" vuonna 2004 yhdeksi kaikkien aikojen tuhannesta parhaasta elokuvasta maailmassa.
Rangiroan lentoasema
Rangiroan lentoasema on lentoasema Rangiroan atollilla Ranskan Polynesiassa. Se sijaitsee 5,5 kilometrin päässä Avatorun kylästä. Vuonna 2014 sen kautta kulki noin 73 500 matkustajaa.
Nuku Hivan lentoasema
Nuku Hivan lentoasema on lentoasema Nuku Hivan saarella Ranskan Polynesiassa. Se sijaitsee 19 kilometrin päässä Taiohaen kylästä. Vuonna 2014 sen kautta kulki noin 37 000 matkustajaa.
Tikehaun lentoasema
Tikehaun lentoasema on lentoasema Tikehaun atollilla Ranskan Polynesiassa. Se sijaitsee kilometrin päässä Tuheraheran kylästä. Vuonna 2014 sen kautta kulki noin 38 000 matkustajaa.
Lassi Tokkola
Lauri (Lassi) Nikolai Tokkola (21. tammikuuta 1899 Keuruu – 6. lokakuuta 1975) oli suomalainen taidemaalari.
Lassi Tokkola opiskeli Viipurin taiteen ystävien piirustuskoulussa 1914–1917 ja Taideteollisessa keskuskoulussa 1921–1923. Hän osallistui Suomen Taiteilijain näyttelyihin vuosien 1928 ja 1956 välillä, Suomen Taideakatemian 3-vuotisnäyttelyihin vuosina 1950 ja 1953, Suomen Taideyhdistyksen näyttelyihin vuosina 1944 ja 1946 sekä Finlandia-näyttelyyn vuonna 1945. Tokkola toimi kuvittajana ja mainospiirtäjänä 1920–1930.
Hiva Oan lentoasema
Hiva Oan lentoasema (tunnetaan myös nimellä Atuonan lentoasema; ) on lentoasema Hiva Oan saarella Ranskan Polynesiassa. Se sijaitsee 4,5 kilometrin päässä Atuonan kaupungista. Vuonna 2014 sen kautta kulki noin 26 000 matkustajaa.
Radek Veselý
Radek Veselý (s. 5. toukokuuta 1996 Pelhřimov, Tšekki) on tšekkiläinen jääkiekkoilija, joka pelaa kotimaansa toiseksi korkeimmalla sarjatasolla 1. česká hokejová ligan HC Mostissa. Hän on pelipaikaltaan oikea laitahyökkääjä. RoKin päävalmentaja Petteri Hirvosen mukaan Veselý on liukasliikkeinen ja hyvän laukausen omaava hyökkääjä.
Veselý on HC Slavia Prahan kasvatti. Hän siirtyi 16-vuotiaana KLH Chomutoviin kaudeksi 2012–2013, jolloin Veselý oli seuran B-nuorten paras pistemies ja syöttäjä tehoilla 15+19=34. Seuraavan kauden 2013–2014 päätteeksi hän voitti Tšekin A-nuorten sarjan, Extraliga juniorůn mestaruuden, kuten myös seuraavan kauden 2014–2015 päätteeksi. Veselý edusti Chomutovia kauden aikana myös Junior Club World Cupissa. Hän debytoi samalla kaudella myös miesten peleissä pelattuaan Tšekin toiseksi korkeimmalla sarjatasolla 1. česká hokejová ligassa Piráti Chomutovissa ja lainajoukkue SK Kadaňissa yhteensä 31 runkosarja- ja neljä nousukarsintasarjan ottelua tehopistein 2+6=8. Veselý nousi Pirátin kanssa kauden päätteeksi Extraligaan.
Kaudella 2015–2016 Veselý pelasi Piráti Chomutovin Extraliga-joukkueessa 19 runkosarjaottelua tehden yhden syöttöpisteen. Hän pelasi valtaosan kaudestaan lainalla 1. ligan SK Kadaňissa pelaten 29 runkosarja- ja neljän playoff-ottelua.
Alkukauden 2016–2017 Veselý pelasi Piráti Chomutovista lainalla SK Kadaňissa, kunnes syyskuun 2016 lopulla hän siirtyi loppukauden sopimuksella Mestis-joukkue Rovaniemen Kiekkoon. Veselý pelasi siellä yhdeksän ottelua tehden vain yhden maalin, kunnes hänen sopimuksensa purettiin lokakuussa. Veselý palasi tämän jälkeen kotimaahansa ja siirtyi 1. ligan HC Mostiin. Hän on pelannut myös joukkueesta lainalla HC Litvínovin Extraliga-joukkueessa.
Veselý pelasi alle 20-vuotiaiden MM-kilpailuissa vuonna 2016 sekä alle 18-vuotiaiden MM-kilpailuissa vuonna 2014, jolloin hän voitti hopeaa. Veselý pelasi myös Ivan Hlinkan muistoturnauksessa vuonna 2013 voittaen pronssia. Hän pelasi myös alle 19-vuotiaiden World Junior A Challengessa vuonna 2013.
Eva Levenius
Eva Levenius (28. kesäkuuta 1899 Helsinki – 16. helmikuuta 1946) oli suomalainen taidemaalari.
Eva Levenius opiskeli E. Lutsinskin johdolla 1924–1927, Albert Gebhardin johdolla 1929 ja William Lönnbergin johdolla 1931. Hänen taiteilijan debyyttinsä tapahtui 1932.
Ola Forsell
Bertil Ola Edward Forsell (30. kesäkuuta 1899 Helsinki – 9. heinäkuuta 1964) oli suomalainen piirustuksenopettaja ja taidemaalari.
Ola Forsell opiskeli piirustuksenopettajaksi Helsingin yliopiston piirustussalissa 1920–1921 ja 1925–1926 sekä Taideteollisessa keskuskoulussa. Hänen taiteilijan debyyttinsä tapahtui 1930. Forsell toimi piirustuksenopettajana oppikoulussa. Hän maalasi muun muassa muotokuvia.
Tapainlinna
Tapainlinna on Hyvinkään kaupunginosa, joka sijaitsee aivan ydinkeskustan vieressä ja rajautuu toisella puolella Marttiin. Tärkein maamerkki on Tapainlinnan koulu. Tämä kaupunginosa jakautuu alaosiin, muun muassa Pavinmäkeen.
Liemessä
Liemessä on vuosina 2004–2005 MTV3-kanavalla esitetty ruokaohjelma, jonka pääosissa nähtiin Harri Syrjänen, Jyrki Sukula, Aki Wahlman ja Hans Välimäki.
Annulus
Annulus eli rengasalue on kahden samankeskisen ympyrän rajoittama pinta.
Annulus termiä käytetään myös 3-ulotteisista kappaleista kuten kahden samankeskisen sylinterin rajaama tila tai kahden samankeskisen pallon rajaama tila eli pallokuori. Erityisesti termospullon (ja/eli Dewar-astian) eristävää osaa kutsutaan vakuumi-annulukseksi.
Latinassa anulus on "pieni rengas" ja anuli sen monikko.
Mikko Pyhälä
Mikko Pyhälä (s. 1945) on suomalainen diplomaatti. Pyhälä on ollut ulkoministeriön palveluksessa vuosina 1972–2013. Hän toimi uransa viimeiset vuodet suurlähettiläänä useassa Karibian ja Etelä-Amerikan maassa.
Pyhälä oli suurlähettiläs Perussa vuosina 1998–2002 ja Venezuelassa 2006–2011 ja oli myös akkreditoituna Kolumbiaan ja kuuteen Karibian saarivaltioon sekä CARICOMiin ja Itä-Karibian valtioiden järjestöön.
Fakaravan lentoasema
Fakaravan lentoasema on lentoasema Fakaravan atollilla Ranskan Polynesiassa. Se sijaitsee 3,5 kilometrin päässä Rotoavan kylästä. Vuonna 2014 sen kautta kulki noin 26 000 matkustajaa.
Rurutun lentoasema
Rurutun lentoasema on lentoasema Rurutun saarella Ranskan Polynesiassa. Se sijaitsee 2,5 kilometrin päässä Moerain kylästä. Vuonna 2014 sen kautta kulki noin 18 500 matkustajaa.
Frans Nyberg
Frans Nyberg (17. lokakuuta 1882 Pietari – 18. toukokuuta 1962 Porvoo) oli suomalainen arkkitehti, graafikko ja taidemaalari.
Nyberg opiskeli kadettikoulussa ja sen jälkeen Polyteknillisessä opistossa valmistuen arkkitehdiksi vuonna 1903. Hän oli vuosisadan vaihteessa Emanuel Nobelin öljy-yhtiön palveluksessa Bakussa. Arkkitehdiksi valmistuttuaan Nyberg oli työssä 1910-luvulla Eliel Saarisen arkkitehtitoimistossa avustaen muun muassa Canberran ja Tallinnan asemakaavakilpailuihin lähetettyjen ehdotusten tekemisessä. Nyberg oli myös mukana laatimassa Lahden ja Joensuun kaupungintalojen työpiirustuksia.
Nyberg siirtyi sitten tekemään yksinomaan kuvataidetta ja hän oli 1920-luvulla piirustuksen opettajana Strömborgin tyttökoulussa Porvoossa. Hän teki etsauksia ja akvarelleja suomalaisten kaupunkien maisemista ja katunäkymistä ja järjesti useita näyttelyitä. Vuonna 1933 hän julkaisi eri Suomen kaupunkien näkymistä tekemiään etsauksia kirjan muodossa. Nyberg kiersi ympäri Suomea tallentamassa piirustuksiinsa muun muassa satamanäkymiä sekä tehdasrakennusten sisänäkymiä. Hän tallensi myös tunturi- ja vaaramaisemia Kuolajärven seudulle tekemillään matkoilla sekä Suomenlahden rannikon saaristonäkymiä.
Porvoon museon kokoelmissa on yli 100 Nybergin Porvoo-aiheista työtä ja Arkkitehtuurimuseossa on 800 Nybergin piirustusta eri puolilta Suomea.
Maija Hänninen
Maija-Liisa Hänninen-Pekurinen (s. 16. elokuuta 1953 Helsinki) on suomalainen balettitanssija ja -pedagogi.
Hänninen syntyi kelloseppä Onni Kalervo ja hovimestari Anna-Liisa Hännisen perheeseen. Hänen puolisonsa vuosina 1984-2005 oli Seppo Pekurinen, jonka kanssa sai lapset Jere Oskari 1984 ja Topi Ilmari 1998. Hänninen opiskeli Suomen Kansallisbaletin balettikoulussa 1963-1970 ja suoritti lisäopintoja Vaganovan balettiakatemiassa 1976-1977. Suomen Kansallisbaletin tanssijana ja solistina Hänninen toimi 1971-1996. Hän esiintyi tanssijanuransa aikana Suomen lisäksi useita kertoja ulkomailla, muun muassa Kiinassa, Kanadassa ja Yhdysvalloissa. Suomen Kulttuurirahaston Edvard Fazer -palkinto myönnettiin Hänniselle 1988, Tanssin kukka -palkinto 1990 sekä Uudenmaan läänin Artium Cultori -mitali 1996. Hännisen "Malja Maijalle" -jäähyväisjuhlaa Kansallisbaletista vietettiin oopperassa v. 1996. Tämän jälkeen Hänninen aloitti sekä akateemiset että ammatilliset opinnot suorittaen mm. ammatillisen opettajan pedagogiset opinnot ja tanssitaiteen maisterin tutkinnon, samalla Hänninen jatkoi tanssijan uraansa freelancerina sekä on toiminut opettajana ja tanssinharjoittajana. Hänninen on toiminut suomalaisen tanssikentän eri yhdistysten hallituksissa mm. Tanssitaiteilijain liitto, Balettipedagogit ry. ja Helsingin Kansainvälinen Balettikilpailu ry. Hän on myös järjestänyt ja tuottanut useita tanssiesityksiä, -kursseja, -leirejä ja -kilpailuja kuten Valtakunnallisen balettikilpailun 2014 ja 2016.
Else Aropaltio
Else Aili Aropaltio, o. s. "Hannus" (5. elokuuta 1914 Turku – 7. heinäkuuta 2008 Helsinki) oli suomalainen arkkitehti joka suunnitteli useita kerrostaloja Helsingin Lauttasaareen.
Else Aropaltio pääsi ylioppilaaksi 1933 Turun tyttölyseosta ja hän valmistui arkkitehdiksi Teknillisestä korkeakoulusta 1943. Aropaltio perusti oman arkkitehtitoimiston 1945 ja hän oli yhteistyössä rakennusliikkeen omistaneen miehensä varatuomari Paavo Aropaltion kanssa.
Aropaltio suunnitteli 1930-luvun lopulta alkaen yhteensä noin 50 kerrostaloa Helsingin Lauttasaaren kaupunginosaan, muun muassa Lauttasaaren Isokaaren varteen yhdeksän kerrostalon ryhmän. Ensimmäiset Aropaltion Lauttasaareen suunnittelemat kerrostalot olivat vuosina 1938–1939 Otavantien varteen valmistuneet seitsenkerroksiset Otavantie 5 ja Otavantie 3. Hän suunnitteli myös 1948 oman perheensä omakotitalon sisustuksineen.
Georg Jägerroos
Georg Jägerroos (4. toukokuuta 1901 Viipuri – 4. marraskuuta 1956 Helsinki) oli suomalainen arkkitehti joka suunnitteli useita rakennuksia OTK:lle.
Georg Jägerroos pääsi ylioppilaaksi 1920 ja hän valmistui arkkitehdiksi Teknillisestä korkeakoulusta 1925. Aropaltio perusti oman arkkitehtitoimiston 1945. Hän oli harjoittelijana Uno Ullbergin arkkitehtitoimistossa Viipurissa ja Armas Lindgrenin ja Väinö Vähäkallion arkkitehtitoimistoissa Helsingissä. Jägerroos oli työssä vuodesta 1924 Kulutusosuuskuntien Keskusliiton (KK) rakennusosastolla ja hän toimi osaston johtajana vuodesta 1928 aina sotien jälkeisiin vuosiin. Jägerroos osallistui 1920- ja 1930-luvuilla useisiin arkktehtuurikilpailuihin usein yhdessä arkkitehti Arne Helanderin kanssa. Jägerroos yhdisti töissään klasissismin piirteitä funktionalismiin käyttäen rakennusten julkisivuissa graniittia ja terastirappausta jossa laastin pintaa elävöitetään värillisellä kiviaineksella.
Rudolf Lanste
Rudolf Lanste (sukunimi aik. "Landstedt", 3. joulukuuta 1903 – 1985) oli suomalainen arkkitehti.
Lanste suunnitteli 1930-luvulta lähtien useita funktionalismia tyylillisesti edustaneita asuinkerrostaloja Helsinkiin pääasiassa Töölöön ja Munkkiniemeen. Lansten piirustuskokoelma lahjoitettiin 1985 Arkkitehtuurimuseolle.
Östersunds FK
Östersunds Fotbollsklubb on ruotsalainen jalkapalloseura Östersundin kaupungista. Se nousi kaudelle 2016 ensimmäistä kertaa seurahistoriassa maan korkeimmalle sarjatasolle Allsvenskaniin. Ennen kautta 2013 seura oli pelannut pääasiassa Ruotsin kolmostasolla.
Östersunds FK perustettiin 31. lokakuuta 1996, kun Ope IF:n, IFK Östersundin ja Östersund/Torvalla FF:n edustusjoukkuetoiminta yhdistettiin. Vuonna 1997 kolmikon seuraksi liittyi myös Frösö IF.
Kotiottelunsa joukkue pelaa kesällä 2007 avatulla Jämtkraft Arenalla, johon mahtuu 9 500 katsojaa. Nousukaudella 2015 joukkueen katsojakeskiarvo Superettanissa oli 3 857.
Östersunds FK solmi tammikuussa 2014 puolen miljoonan kruunun arvoisen sopimuksen Libyan hallituksen kanssa. Sopimuksen mukaan seura harjoittaa ja opettaa vuosittain yhteensä 250:tä libyalaista nuorta miestä.
K. R. Lindgrén
Karl Ruben Lindgrén (4. toukokuuta 1905 Hammarland, Ahvenanmaa – 30. tammikuuta 1976 Helsinki) oli suomalainen arkkitehti, joka suunnitteli useiden Ahvenanmaan keskiaikaisten kivikirkkojen restauroinnin.
Karl Lindgrén opiskeli Hannoverin teknillisessä korkeakoulussa 1923–1926 ja valmistui arkkitehdiksi Teknillisestä korkeakoulusta 1945. Hän oli työssä 1928–1930 W. G. Palmqvistin arkkitehtitoimistossa, 1930–1935 Gösta Juslénin arkkitehtitoimistossa, 1935–1940 Bertel Liljequistin arkkitehtitoimistossa ja vuonna 1940 Ragnar Gustafssonin arkkitehtitoimistossa. Sotien jälkeen hän oli myyntiyhdistys Puurakenteen piirustuskonttorin johtajana 1945–1952 ja rakennusmatematiikan ja rakennustyyliopin opettajana Helsingin ruotsinkielisessä teknillisessä oppilaitoksessa (Tekniska läroverket i Helsingfors) 1951–1954. Lindgrén suunnitteli 1950-luvulta lähtien useiden Ahvenanmaan kirkkojen korjaus- ja restaurointityöt.
Brunei paralympialaisissa
Brunei on osallistunut paralympialaisiin vain kerran, eli vuonna 2012 Lontoon kesäparalympialaisissa. Silloinkin maalla oli vain yksi urheilija joukkueessa. Mitaleita tai mainittavaa menestystä maa ei ole saavuttanut.
Arshile Gorky
Arshile Gorky (Vostanik Manoug Adoian, ; 15. huhtikuuta 1904 Khorgom, Osmanien valtakunta – 21. heinäkuuta 1948 Sherman, Connecticut, Yhdysvallat) oli armenialaissyntyinen, Yhdysvaltoihin muuttanut taidemaalari. Gorky tunnetaan maalauksistaan, joissa hän muisteli lapsuuttaan ja nuoruuttaan Armenian kansanmurhan aikoihin.
Gorkyn vaikutus abstraktin ekspressionismin syntyyn oli merkittävä. Hän omaksui surrealististen taidemaalareiden biomorfisia muotoja, mutta vapautui myöhemmin niistä korostamalla itse maalausprosessia, lyyrisiä värejä ja henkilökohtaista sisältöä. Lähestymistavallaan väriin ja muotoon hän pystyi viestimään katsojalle Armenian kansanmurhan tuskallisia lapsuudenkokemuksiaan, sekä kadotettua kotimaataan kohtaan tuntemiaan miellyttäviä ja nostalgisia tunteita. Gorkyn työ kuvastaa myös New Yorkin kulttuuriympäristöä 1940-luvulla ja sotien jälkeistä eksistentialistista filosofiaa. Se julisti elämän järjettömyyttä samalla kun se vetosi ihmisten vastuuseen luoda oma merkityksensä, jonka Gorky toteutti luomalla kauneutta henkilökohtaisesta tragediastaan.
Gorky syntyi Länsi-Armeniassa Van-järven rannalla olevassa kylässä. Hän kuvasi varhaisinta lapsuuttaan onnelliseksi. Noin kymmenvuotiaasta asti hän joutui kokemaan Armenian kansanmurhan. Perheen isä oli muuttanut Yhdysvaltoihin ja hän oli äitinsä hoidossa. Hän vaelsi Vanista jalkaisin äitinsä ja sisarensa kanssa Jerevaniin. Siellä sisarukset todistivat äitinsä nälkäkuoleman. Paettuaan ensin Istanbuliin, Gorky emigroitui Yhdysvaltoihin vuonna 1920.
Viisi Arshile Gorkyn maalausta, muun muassa "Viettelijän päiväkirja" (1945), "Kalenteri" (1946-47) ja "Tuska" (1947) oli esillä Helsingin Taidehallissa tammikuussa 1954 järjestetyssä yhdysvaltalaisen taiteen kiertonäyttelyssä.
Brunei kesäparalympialaisissa 2012
Brunei osallistui Lontoon kesäparalympialaisiin vuonna 2012 vain yhden yleisurheilijan joukkueella. Kyseessä oli maan ensimmäinen, ja toistaiseksi myös ainoa, esiintyminen paralympialaisissa, eikä se saavuttanut mitaleita. Maan ainoa edustaja Shari Haji Juma'at toimi myös maan lipunkantajana avajaisissa.
Maan ainoa edustaja, Shari Haji Juma'at, osallistui miesten keihäänheittoon luokassa F54-56 sijoittuen 15 heittäjän joukossa kahdeksanneksi tuloksella 26.17 metriä.
Peugeot 5008
Peugeot 5008 on Peugeot’n vuodesta 2009 lähtien valmistama henkilöautomalli. Sen ensimmäistä sukupolvea markkinoitiin tila-autona, vuonna 2016 esiteltyä toista sukupolvea taas crossoverina.
Ensimmäisen sukupolven Peugeot 5008 tuli markkinoille vuonna 2009. Suurin osa alustarakenteista oli yhteisiä Citroën C4 Grand Picasson kanssa.
Vuoden 2009 Euro NCAP -kolaritestistä 5008 sai tulokseksi täydet viisi tähteä.
Malli sai syksyllä 2013 kasvojenkohotuksen, jossa sen ulkoasua hiottiin vastaamaan uusien Peugeot-mallien ilmettä. Uusittu 5008 esiteltiin yleisölle Frankfurtin autonäyttelyssä.
Toisen sukupolven Peugeot 5008 esiteltiin Pariisin autonäyttelyssä syyskuussa 2016. Se on edeltäjäänsä 11 senttimetriä pidempi, ja valmistaja markkinoi sitä crossover-katumaasturina.
Mount Ossa (Tasmania)
Mount Ossa on Tasmanian korkein vuori. Se on 1 617 metriä korkea. Näkyvyys huipulta on kirkkaina päivinä jopa 30 kilometriä. Mount Ossa on suosittu vaelluskohde. Edestakainen matka Arm Riverin pysäköintialueelta huipulle ja takaisin on 36 kilometriä. Nousu on rankka vetisissä ja lumisissa olosuhteissa.
Anders Wijkman
Anders Wijkman on ruotsalainen poliitikko (Ruotsin kristillisdemokraatit) ja ilmastotoimija. Hän on ollut europarlamentaarikko vuosina 1999–2009 ja on toiminut Rooman klubin puheenjohtajana. Wijkman on ollut myös Ruotsin kierrätysteollisuuden yhdistyksen puheenjohtaja ja maailman tulevaisuusneuvoston jäsen.
Jarl Köhler
Harald Jarl Fredrik Köhler (s. 1935) on suomalainen teollisuusjohtaja. Hän oli Finnboardin toimitusjohtaja 1979–1990 ja Suomen Metsäteollisuuden Keskusliiton toimitusjohtaja 1990–1996.
Aino Kallio-Ericsson
Aino Kallio-Ericsson (25. toukokuuta 1917 Mikkeli – 28. toukokuuta 2018 Helsinki) oli suomalainen arkkitehti.
Aino Kallio-Ericsson valmistui arkkitehdiksi Teknillisestä korkeakoulusta vuonna 1943. Hän oli opiskelijana työssä Yrjö Lindegrenin ja R. V. Luukkosen arkkitehtitoimistoissa ja 1942–1945 Alvar Aallon toimistossa. Mentyään naimisiin 1945 majuri Gunnar Ericssonin kanssa hän oli työssä 1945–1947 Tukholmassa ja sen jälkeen Suomessa toimistoarkkitehtina Viljo Revellin arkkitehtitoimistossa. Aino Kallio-Ericssonilla oli oma arkkitehtitoimisto 1950-luvulta lähtien Helsingissä.
August Edvard Granfelt
August Edvard Granfelt (7. maaliskuuta 1812 Hausjärvi – 31. lokakuuta 1899 Tammela) oli suomalainen kirkkoherra ja teologian tohtori, joka toimi lounaishämäläisen Tammelan seurakunnan kirkkoherrana vuosina 1855–1899. Hänen veljensä oli teologian professori Axel Fredrik Granfelt. Hän kuului Granfeltien aatelissukuun.
Granfeltin vanhemmat olivat Hausjärven Ryttylässä asunut tilanomistaja ja ylijahtimestari August Fredrik Granfelt (k. 1863) ja Magdalena Elisabet af Enehjelm. Hän pääsi ylioppilaaksi Helsingissä 1828 ja valmistui Helsingin yliopistosta filosofian kandidaatiksi ja maisteriksi 1836, teologian kandidaatiksi 1841, teologian lisensiaatiksi 1843 ja teologian tohtoriksi 1857. Granfelt vihittiin papiksi Turun hiippakunnassa 1843. Hänestä tuli riemumaisteri 1886.
Granfelt oli Janakkalan kirkkoherran apulaisena 1843–1844, Turun lukion vt. lehtorina 1844–1845 ja Suomen krenatööritarkk'ampujapataljoonan saarnaajana 1847-1855. Hänestä tuli Tammelan kirkkoherra vuonna 1855 ja hän sai sotarovastin arvon samana vuonna. Lääninrovastina Granfelt toimi 1856–1890. Hän oli Turun tuomiokapitulin jäsenenä 1876–1879 ja toimi synodaaliväitöksen varapreeseksenä pappeinkokouksessa Turussa 1864. Granfelt osallistui säätyvaltiopäiville 1863–1864, 1872 ja 1882.
Granfelt oli naimisissa vuodesta 1843 Fredrika Evelina Kåhlmanin (k. 1902) kanssa.
Leila Laatikainen
Leila Tuulikki Laatikainen o.s. "Konka" (s. 1939) on suomalainen silmälääkäri. Hän oli Oulun yliopiston silmätautien professori vuodesta 1988. Helsingin yliopiston silmätautiopin professori hän oli vuodesta 1997. Sitä ennen hän oli Helsingissä silmätautiopin dosentti 1977–1997.
Peugeot 3008
Peugeot 3008 on Peugeot’n vuodesta 2009 lähtien valmistama crossover-tyyppinen henkilöautomalli.
Ensimmäisen sukupolven Peugeot 3008 tuli markkinoille vuonna 2009. Suuri osa tekniikasta on yhteistä Peugeot 308 -mallin kanssa.
Vuoden 2009 Euro NCAP -kolaritestistä 3008 sai tulokseksi täydet viisi tähteä.
Malli sai syksyllä 2013 kasvojenkohotuksen, jossa sen ulkoasua hiottiin vastaamaan uusien Peugeot-mallien ilmettä. Uusittu 3008 esiteltiin yleisölle Frankfurtin autonäyttelyssä.
Toisen sukupolven Peugeot 3008 esiteltiin Pariisin autonäyttelyssä syyskuussa 2016. Se perustuu samalle alustarakenteelle kuin Opel Grandland X. Peugeot 3008 valittiin Vuoden Autoksi Euroopassa 2017. Kiinassa autoa myydään nimellä Peugeot 4008, sillä edellinen sukupolvi säilyy yhä mallistossa 3008-nimisenä.
Vuoden 2016 Euro NCAP -kolaritestistä toisen sukupolven 3008 sai tulokseksi täydet viisi tähteä.
Bensiinimoottorivalikoimassa ovat kolmisylinterinen 1,2 Puretech (130 hv) ja nelisylinterinen 1,6 THP (165 hv). Dieselmoottoriksi on valittavissa 1,6 Blue HDi (120 hv) tai 2,0 Blue HDi (150/180 hv). Tehokkaimmat bensiini- ja dieselmoottorit on aina varustettu kuusiportaisella automaattivaihteistolla.
Ulla Lahtinen
Ulla Margaretha Lahtinen (s. 1943) on suomalainen erityispedagogiikan professori. Hän on liikuntatieteiden tohtori ja ollut Åbo Akademin erityispedagogiikan professori vuodesta 1990 ja Åbo Akademin Vaasan yksikön (aiemmin Österbottens högskola) rehtori vuodesta 1996.
Lahtinen on ollut erityisliikuntapedagogiikan uranuurtaja Suomessa. Hän oli 1970-luvulla erityisliikunnan ensimmäinen viranhaltija Jyväskylän yliopistossa. Hänen merkityksensä erityisliikunnan perusopetuksen kehityksissä on suuri. Hän on myös IFAPA-yhteyksien uranuurtaja, ja hän toi Suomeen alan vaikutteita muualta maailmasta varsinkin 1970- ja 1980-luvuilla.
Ragnar Wessman
Ragnar Alexander Wessman (30. elokuuta 1894 Tampere – 7. marraskuuta 1977 Helsinki) oli suomalainen arkkitehti.
Ragnar Wessman pääsi ylioppilaaksi Turun ruotsalaisesta yhteiskoulusta 1915 ja valmistui arkkitehdiksi Teknillisestä korkeakoulusta vuonna 1921. Hän oli työssä Väinö Vähäkallion arkktehtitoimistossa vuosina 1924–1929 ja Einar Sjöströmin sekä Karl Lindahlin arkktehtitoimistoissa vuosina 1927–1930. Wessman työskenteli vuodesta 1929 Lääkintöhallituksen rakennustoimistossa ja vuodesta 1942 Rakennushallituksessa toimistoarkkitehtina.
Talmud Beach
Talmud Beach on suomalainen blues- ja boogierockia soittava yhtye, joka on kotoisin Jyväskylästä. TB:ssä soittavat Petri Alanko, Aleksi Lukander sekä Mikko Siltanen. Yhtye aloitti toimintansa duona vuonna 2006 Alanko–Lukander-kokoonpanolla. Mikko "Silli" Siltanen liittyi yhtyeeseen vuonna 2010. Yhtye itse kuvailee tyyliään sanoilla "Lempeää boogieta ja herkkää bluesia hiustenlähdöstä sateen saapumiseen". Vaikutteikseen yhtye nimeää esimerkiksi Blind Willie Johnsonin ja ZZ Topin.
Yhtyeen historia alkaa vuodesta 2006. Alanko ja Lukander asuivat tuolloin Helsingissä ja keksivät viettää aikaa katusoittajina ja ansaita näin myös hieman rahaa. Samalla miehet alkoivat tehdä katukävelyreissuja. Näiden yhdistelmänä alkoi syntyä omia biisejä. Bändin nimi sen sijaan syntyi vasta vuonna 2010 duon Baltian reissun tuloksena. Lukanderia oli Virossa "epäilty juutalaiseksi", minkä seurauksena miehiin kohdistui väkivallan uhkaa. Matka jatkui Liettuaan. Kuurinkynnään hiekkarannan avaruus ja meren läheisyys yhdessä aiempien koettelemusten kanssa yhdistyi nimeksi "Talmud Beach". Talmud on juutalaisten yhteiskunnallisten ja lainopillisten kirjoitusten kokoelma, johon juutalainen laki perustuu.
Matka poiki uutta materiaalia, jota miehet innoissaan äänittivät Helsingin Pihlajamäessä joulukuussa 2010. Uutta potkua kokoonpanoonsa kaipaavat miehet pyysivät kaveriaan Silli Siltasta liittymään bändiinsä basistiksi. Talmud Beachin lisäksi Alangon meriittilistalle kuuluvat yhtyeet Joose Keskitalon Kolmas Maailmanpalo, Muuan Mies ja Inariveljet. Silli Siltasella on taustallaan muun muassa Räjäyttäjät.
Trion ensimmäinen levy "Talmud Beach" tuli ulos vuonna 2012. Vinyylin julkaisi Helmi Levyt ja vuonna 2013 saman levyn CD-formaatissa Bone Voyage Recordings. Jukka Nousiainen soittaa esikoislevyllä huuliharppua "The Wizard" -kappaleella. Ville Pirinen vertasi Soundissa muutamia levyn kappaleita pieniin hermolomiin, ""joilta palatessaan on valmis taas kohtaamaan julman maailman piirun verran onnellisempana"".
Toinen levy "Chief" ilmestyi vinyylinä ja CD:nä vuonna 2016 Svart Recordsin julkaisemana. "Chiefillä" vierailevat Okke Komulainen (perkussiot) ja Sami Sippola (saksofoni). Soundin Pekka Laine kuvailee trion musiikkia sekä juurevaksi että karvaiseksi ja toisaalta lauluissa on "värit päällä".
Niklas Jokelainen
Niklas Jokelainen (s. 30. maaliskuuta 2000 Oulu) on suomalainen jalkapalloilija, joka edustaa Veikkausliigassa pelaavaa Tampereen Ilvestä. Tervareiden kasvatti Jokelainen debytoi AC Oulun kokoonpanossa Ykkösessä jo kaudella 2015.
Heikki Lang
Armas Henrik (Heikki) Lang (20. maaliskuuta 1933 Helsinki – 19. maaliskuuta 2013) oli suomalainen lääkäri ja professori.
Langin vanhemmat olivat laamanni Niilo Alarik Lang ja Annette Helene Hvidt. Hänen puolisonsa vuodesta 1957 oli sairaanhoitaja Hely Inkeri Takala. Lang tuli ylioppilaaksi Jämsän yhteiskoulusta 1951 ja valmistui lääketieteen lisensiaatiksi 1958. Uransa alkuvaiheessa hän työskenteli muun muassa Turun yliopistossa ja Oulun yliopistossa. Lang oli Turun yliopiston kliinisen neurologian professori vuodesta 1988. Hänen tutkimuskohteitaan ovat olleet neurofysiologian kysymykset sekä alkoholin vaikutus. Lang oli Suomen ensimmäinen kliinisen neurofysiologian professori.
Musiikki ja kuvataide olivat Langille erityisen läheisiä. Hän oli harrastajasäveltäjä, jonka säveltämiä teoksia esitettiin muun muassa Turun Soitannollisen Seuran tilaisuuksissa ja kliinisen neurofysiologian kongresseissa. Lang oli mukana perustamassa Turkuun yksityistä laboratoriota, jonka yhteyteen hän perusti myös kustannusyhtiö Kiasman. Sen kautta hän kustansi alan teoksia.
Flinders Island
Flinders Island on suurin Furneauxsaarten yli 60 saaresta. Muodoltaan Flinders Island on pitkä, kapea saari. Sen pituus on 75 km ja leveys 40 km. Se sijaitsee Bassinsalmella, Australian Victorian osavaltion rannikon ja Tasmanian välissä.
Tasmanian aboriginaalit ovat asuttaneet Flinders Islandia jo yli 35 000 vuotta sitten. Tuntemattomasta syystä, n. 4 000-9 000 vuotta sitten, aboriginaalit hylkäsivät Furneuauxsaaret, joihin Flinders Islandkin kuuluu, kokoaikaisena asuinpaikkana. Nykyisin hieman yli 16% saaren väestöstä on Tasmanian aboriginaaleja. Flinders Islandilla on n. 900 pysyvää asukasta (2015).
Backhendl
Backhendl (Itävallan saksan murteella sanasta "Backhänchen", ) on 1700-luvulta lähtien ollut oleellinen osa wieniläistä keittiötä. Backhendelannos koostuu erikokoisista kananpaloista, joissa osassa on vielä luut sisällä ja jotka on maustettu, leivitetty ja kypsennetty uppopaistamalla.
Bakhendel valmistetaan nuoresta broilerista, joka jaetaan kahteen rintapalaan, kahteen koipi- ja kahteen siipipalaan, maustetaan suolalla, pippurilla tai kuminalla. Sen jälkeen palaset käännellään jauhossa, upotetaan nopeasti rikottuun kananmunaan ja lopuksi vielä käännellään korppujauhoissa ennen kuin ne paistetaan runsaassa voissa tai öljyssä paistinpannulla tai uppopaistimessa suljetun kannen alla. Perinteisesti annokseen on kuulunut myös leivitetty ja uppopaistettu maksa, sydän ja maha. Ravintoloissa on yleistä, että kanapalat on esikypsennetty ennen paneerausta ja uppopaistamista.
Backhendel tarjoillaan persiljan, sitruunapalan ja lehtisalaatin tai perunasalaatin kera, joskus myös keitettyjen perunoiden kera.
Biedermeier-aikaan backhendel oli hienon wieniläiskeittiön ruumiillistuma ja varattu vain aatelisille ja ylemmälle porvaristolle.
Ammeliini
Ammeliini (CHNO) on triatsiinijohdannaisiin kuuluva orgaaninen yhdiste. Yhdistettä voidaan käyttää voiteluaineiden valmistamiseen.
Ammeliini on huoneenlämpötilassa valkoista kiteistä ainetta. Yhdiste on useisiin liuottimiin niukkaliukoinen ja liukenee kuumaan veteen ja kuumaan dimetyylisulfoksidiin. Sen sijaan yhdiste liukenee hyvin emäksisiin ja happamiin liuoksiin. Yhdiste on amfolyyttinen johtuen emäksisistä triatsiinirenkaan typpiatomeista ja happamasta hydroksyyliryhmästä. Laskennallisesti hydroksyyliryhmän on todettu olevan fenolin hydroksyyliryhmää happamampi. Ammeliinilla on kaksi tautomerista muotoa, joista toisessa on hydroksyyliryhmä ja toisessa ketoryhmä. Ammeliini reagoi hypokloorihapokkeen tai dikloorioksidin kanssa muodostaen trikloori-isosyanuurihappoa.
Ammeliinia voidaan valmistaa hydrolysoimalla melamiinia. Lisäksi muodostuu ammelidia (CHNO). Yhdistettä muodostuu myös sivutuotteena melamiinin ja syanuurihapon valmistuksessa.
Ammeliinia voidaan käyttää paksuntimena voiteluaineissa.
Alexander Isak
Alexander Isak (s. 21. syyskuuta 1999 Solna) on ruotsalainen jalkapalloilija, joka edustaa Bundesligassa pelaavaa Borussia Dortmundia. Hän on pelipaikaltaan hyökkääjä. Isakin sukujuuret ovat Eritreasta.
Hän teki debyyttinsä AIK:ssa 28. helmikuuta 2016 Ruotsin cupin ottelussa Tenhults IF:ia vastaan, jossa hän teki maali tullaan AIK:n nuorin maalintekijä viralliseissa otteluissa. Isak teki debyyttinsä Allsvenskanissa 7. huhtikuuta 2016 Östersunds FK:ta vastaan. Tammikuussa 2017 hän siirtyi Borussia Dortmundiin.
Hän teki debyyttinsä Ruotsin maajoukkueessa 8. tammikuuta 2017 Norsunluurannikkoa vastaan ja ensimmäinen maajoukkuemaalinsä hän teki neljän päivän myöhemmin Slovakiaa vastaan tullaan maajoukkuen nuorin maalintekijä 17 vuoden ja 114 päivän iässä.
Yrjö A. Waskinen
Yrjö Armas Waskinen (myös muodossa Vaskinen; 9. elokuuta 1892 Tampere – 22. heinäkuuta 1963 Helsinki) oli suomalainen arkkitehti.
Waskinen kirjoitti ylioppilaaksi Tampereen klassillisesta lyseosta vuonna 1912 ja kouluttautui aluksi isänsä tavoin kuparisepäksi. Arkkitehdiksi hän valmistui vuonna 1919. Hän työskenteli vuosina 1920–1952 Rakennushallituksen arkkitehtina ja teki lisäksi yksityisiä suunnittelutöitä.
Waskisen ensimmäinen puoliso oli arkkitehti Toini Granholm-Waskinen (1894–1949). Tämän kuoltua hän meni naimisiin yrittäjä Elina Karellin (1898–1979) kanssa. Heidän testamenttilahjoituksellaan perustettiin Suomen Kulttuurirahaston yhteydessä toimiva Elina ja Yrjö Waskisen rahasto, joka tukee lääketieteen tutkijoita sekä musiikin ja muiden alojen opiskelijoita.
Waskinen harrasti viulunrakennusta ja oli Suomen Viulunrakentajat ry:n johtokunnan jäsen.
Erimiá
Erimiá () on kreikkalaislaulajien María Farantoúrin sekä Manólis Mitsiásin yhteinen studioalbumi vuodelta 2006. Albumilla Farantoúri sekä Mitsiás laulavat Míkis Theodorákisin säveltämiä ja Leftéris Papadópoulosin sanoittamia ennen julkaisemattomia kappaleita. Raidoilla 1, 4, 5, 8, 9 sekä 11 laulaa Mitsiás, muilla Farantoúri.
Odýsseia (María Farantoúrin albumi)
Odýsseia () on kreikkalaislaulaja María Farantoúrin studioalbumi vuodelta 2007. Albumilla Farantoúri laulaa Míkis Theodorákiksen säveltämiä ja Kóstas Karteliáksen sanoittamia, ennen julkaisemattomia kappaleita. Niiden aiheet liittyvät Homeroksen "Odysseiaan". Kappaleella "Ston káto kósmo" laulajana toimii Theodorákis.
Antti Lassila
Antti Juhani Lassila (s. 8. marraskuuta 1932 Lapua) on suomalainen diplomaatti, koulutukseltaan valtiotieteiden kandidaatti, arvoltaan ministerineuvos. Hän on ollut ulkoministeriön neuvotteleva virkamies 1981–1985, pääkonsuli New Yorkissa 1985–1989, suurlähettiläs Tripolissa 1989–1991, Riiassa 1991–1995 ja Ateenassa 1995–1997.
Lassila aloitti ulkoministeriössä vuonna 1961. Hän on ollut perustamassa Paasikivi-seuraa, Ulkopoliittista instituuttia, Suomen Akvarellitaiteen Yhdistystä ja Suomen Arktista Seuraa.
Lassilan puoliso oli toimittaja Sirkka Lassila.
Veijo Lassila
Veijo Päiviö Lassila (1933–2000) oli suomalainen hammaslääkäri. Hän oli Kuopion yliopiston kliinisen hammaslääketieteen professori vuodesta 1986. Hänen tutkimuskohteensa oli protetiikka.
Lassila oli Helsingin yliopiston geroprotetiikan ja geriatrisen hammashoidon dosentti 1990–1998.
Lauri (täsmennyssivu)
Lauri tarkoittaa seuraavia:
Sirkka Lauri
Sirkka Helena Lauri (s. 1939) on suomalainen hoitotieteen tutkija, koulutukseltan filosofian tohtori. Hän on ollut Kuopion yliopiston hoitotieteen professori 1986–1988 ja Turun yliopiston hoitotieteen professori vuodesta 1988. Hänen tutkimuskohteitaan ovat olleet hoitotieteen teoria ja käytäntö. Hän jäi Turusta eläkkeelle 2002.
Kaitajärvi
Kaitajärvi voi tarkoittaa seuraavia:
Birgitan polku
Birgitan polku on Lempäälän alueella kulkeva retkeilypolkuverkosto. Se muodostaa noin 50 kilometriä pitkän ympyräreitin. Polkureitin varressa on monia laavuja. Birgitan polulta on yhteys Kangasalan Kaarinanpolulle. Birgitan polku avattiin käyttöön vuonna 1997. Polku on saanut nimensä Lempäälän keskustassa sijaitsevan Pyhän Birgitan kirkon mukaan.
Birgitan polku valittiin Vuoden retkikohteeksi vuonna 2006.
Eta Sagittarii
Eta Sagittarii on kaksoistähti eteläisellä eläinradan puoliskolla jousimiehen tähdistössä.
Tähtipari sijaitsee noin 149 valovuoden päässä maapallosta. Ensisijainen tähti järjestelmässä on η Sagittarii A, joka on spektriltään luokkaan M III sijoittuva punainen jättiläinen. Tähden parin η Sagittarii B:n löysi vuonna 1879 amerikkalainen astronomi S. W. Burnham.
Tubuain lentoasema
Tubuain lentoasema on lentoasema Tubuain saarella Ranskan Polynesiassa. Se sijaitsee 4,8 kilometrin päässä Matauran kylästä. Vuonna 2014 sen kautta kulki noin 19 000 matkustajaa.
Maupitin lentoasema
Maupitin lentoasema on lentoasema Maupitin saarella Ranskan Polynesiassa. Se sijaitsee kahden kilometrin päässä saaren kylästä. Vuonna 2014 sen kautta kulki noin 22 500 matkustajaa.
Rakkopensaat
Rakkopensaat ("Colutea") on suku hernekasvien heimossa. Siihen 25 kuuluu lajia.
Sulkapensaat
Sulkapensaat ("Amorpha") on suku hernekasvien heimossa. Siihen kuuluu 17 lajia, joista suurin osa kasvaa Pohjois-Amerikassa.
KHL-kausi 2016–2017
KHL-kausi 2016–2017 on järjestyksessään jääkiekkoliiga KHL:n yhdeksäs kausi. Hallitsevana mestarina kauteen lähti venäläinen Metallurg Magnitogorsk. Runkosarja alkoi 22. elokuuta 2016. Uutena joukkueena sarjaan liittyi kiinalainen HC Red Star Kunlun.
Korallipuut
Korallipuut ("Erythrina") on suku hernekasvien heimossa. Siihen kuuluu noin 130 lajia.
Jouko Ylihannu
Jouko Ylihannu (25. elokuuta 1912 Viipurin maalaiskunta – 3. joulukuuta 1987) oli suomalainen arkkitehti.
Jouko Ylihannu pääsi ylioppilaaksi Viipurin klassillisesta lyseosta 1931 ja valmistui arkkitehdiksi Teknillisestä korkeakoulusta vuonna 1937. Hän oli työssä Jalmari Peltosen arkkitehtitoimistossa vuosina 1935–1937 ja valmistumisensa jälkeen Viipurin kaupungin rakennuskonttorissa 1938–1940 ja 1942. Hän toimi samalla myös suunnittelijana Martikainen-Ypyä & Ypyän arkkitehtitoimistossa. Sotavuosina Ylihannu oli työssä Turun kaupungin rakennustoimistossa 1940-1941 ja jatkosodan aikana hän oli jälleenrakennustehtävissä sekä valvoi armeijan talo- ja korsurakennustoimintaa. Sotavuosien jälkeen Ylihannu oli vuodesta 1945 Suomen Matkailijayhdistyksen ja Matkaravinto Oy:n arkkitehtinä ja 1949–1951 Teknillisen korkeakoulun rakennusopin assistenttina. Hän suunnitteli muun muassa asema- ja majoitusrakennuksia sekä kokosi näyttelyosastoja. Myöhemmin hän työskenteli Kulutusosuuskuntien Keskusliiton (KK) arkkitehtiosastolla.
Ylihannu pelasi nuorena pesäpalloa Viipurin Pallonlyöjien joukkueessa, joka voitti pronssia vuoden 1933 suomenmestaruuskisoissa.
Veripihkapuut
Veripihkapuut ("Pterocarpus") on suku hernekasvien heimossa. Siihen kuuluu 66 lajia. Useat veripihkapuulajit ovat taloudellisesti merkittäviä puutavaran lähteitä.
Hevonpalot
Hevonpalot ("Hippocrepis") on suku hernekasvien heimossa. Siihen 30 kuuluu lajia.
Linssit
Linssit ("Lens") on suku hernekasvien heimossa. Siihen kuuluu seitsemän lajia. Linssiä ja villilinssiä viljellään ravintokasvina.
Skorpionipalot
Skorpionipalot ("Scorpiurus") on suku hernekasvien heimossa. Siihen kuuluu kolme lajia. Piikkiskorpionipalkoa ja matoskorpionipalkoa viljellään ravintokasvina.
Kärsäpalot
Kärsäpalot ("Securigera") on suku hernekasvien heimossa. Siihen kuuluu 13 lajia.
Kolibrinpavut
Kolibrinpavut ("Sesbania") on suku hernekasvien heimossa. Siihen kuuluu 56 lajia.
Peugeot 2008
Peugeot 2008 on Peugeot’n vuodesta 2013 lähtien valmistama crossover-tyyppinen henkilöautomalli, joka korvasi markkinoille tullessaan Peugeot 207:n farmarimallin. Peugeot 2008 perustuu alustaltaan ja tekniikaltaan Peugeot 208 -malliin, ja samaa alustarakennetta käytetään myös Opel Crossland X -mallissa.
Vuoden 2013 Euro NCAP -kolaritestistä 2008 sai tulokseksi täydet viisi tähteä.
Geneven autonäyttelyssä helmikuussa 2016 esiteltiin uudistunut Peugeot 2008, jonka ulkonäköä on hiottu vastaamaan uudempia Peugeot-malleja.
Revonpavut
Revonpavut ("Thermopsis") on suku hernekasvien heimossa. Siihen kuuluu 30 lajia. Muutamia suvun lajeja käytetään monivuotisina koristekasveina.
Linnunjalat
Linnunjalat ("Ornithopus") on suku hernekasvien heimossa. Siihen kuuluu kuusi lajia.
Roibospensaat
Roibospensaat ("Aspalathus") on suku hernekasvien heimossa. Siihen kuuluu noin 270 lajia. Suvun tunnetuin laji on mauste- ja teekasvina käytetty kapinroibos eli kapinroibospensas ("Aspalathus linearis"), joka kasvaa luontaisesti Etelä-Afrikassa.
Sennat
Sennat ("Senna") on suku hernekasvien heimossa. Siihen kuuluu noin 270 lajia. Sennoja viljellään muun muassa lääkekasvina. Aleksandriansennan sisältämistä sennaglykosideista valmistetaan ulostuslääkettä.
Shibori
Shibori ( tai 絞り) on japanilainen värjäystekniikka, jolla luodaan kuvioita tekstiileihin. Shiborin tekniikkana on taitella, kiertää ja solmia kangasta kuvioiden luomiseksi. Tekniikka muistuttaa jossain määrin batiikkivärjäystä.
Varhaisin shibori-tekniikalla värjätty kangas on peräisin 700-luvun Japanista. Kangas oli keisari Shōmun Naran Tōdai-jille lahjoittamien esineiden joukossa 1900-luvulle asti tärkeimmät käytetyt tekstiilit olivat silkki, hamppu ja puuvilla. Pääasiallinen väriaine oli indigo. Myös alitsariinia ja punajuurta käytettiin jossain määrin.
Will Brooks
Willie Love Brooks (s. 8. lokakuuta 1986 Chicago, Illinois) on yhdysvaltalainen vapaaottelija. Hän on entinen Bellatorin kevytsarjan mestari.
Brooks aloitti vapaaottelemisen XFO-järjestössä tammikuussa 2011. Hän voitti avauskamppailunsa J.R. Hinesia vastaan teknisellä tyrmäyksellä ensimmäisessä erässä. Brooks otteli yhteensä viisi kamppailua XFO:ssa ja voitti kaikki kamppailunsa. Hän voitti muun muassa Chris Pagen tyrmäyksellä ensimmäisessä erässä ja Joseph Richardsonin käsilukolla myös ensimmäisessä erässä.
Brooks otteli samaan aikaan myös Chicago Cagefighting Championship -järjestössä kaksi kamppailua. Hän voitti molemmat kamppailunsa takakuristuksella toisen erän alussa. Ensimmäisessä kamppailussaan hän voitti Guillermo Sermentin ja toisessa Ryan Bixlerin.
Brooks otteli yhden ottelun Japanissa Satoru Kitaokaa vastaan DREAMissa. Hän voitti entisen Sengokun kevyensarjan mestarin teknisellä tyrmäyksellä toisessa erässä.
Brooks allekirjoitti kuuden ottelun sopimuksen UFC:n kanssa ja otteli ensimmäisen kerran heinäkuussa 2016 Ross Pearsonia vastaan. Hän voitti kamppailun tuomariäänin.
Pysäkki
Pysäkki voi tarkoittaa:
Punaisten muistomerkki (Heinola)
Punaisten muistomerkki ja joukkohauta sijaitsevat Heinolassa Vierumäellä Versowoodin saha-alueen (ent. Kollin saha) keskellä. Sinne on haudattu eri lähteiden mukaan runsaat kaksisataa punaista, jotka kaatuivat 20. huhtikuuta valkoisia vastaan käydyssä Vierumäen taistelussa.
Punaisten hauta-alueen omistaa Heinolan kaupunki. Muistomerkin alueelle pystyttivät vuonna 1949 paikalliset työväenyhdistykset. Muistomerkissä on teksti:
Taistelu käytiin tilanteessa, jossa punaiset olivat vetäytymässä itään ja lännestä Urajärven suunnasta tulleet valkoiset pyrkivät estämään vetäytymisen.
Heinolassa on kaksi muutakin punaisten muistomerkkiä, toinen vanhalla hautausmaalla, toinen Lusissa. Hautausmaan muistomerkin on veistänyt Yrjö Kaikuvuo.
Heinolan tapahtumista ja taisteluista vuonna 1918 on ilmestynyt vuonna 2017 kirja "Heinola 1918: kapinan aika", jonka kirjoittajat ovat toimittaja Leena Kekkonen ja sotahistorioitsija Jukka Kulomaa.
Vuonna 2016 sahayhtiö Versowood halusi laajentaa toimintaansa hauta-alueelle ja siirtää ruumiit ja muistomerkin pois. Vuoden 2018 alussa hanke nousi uudestaan esille, ja marraskuussa 2018 Itä-Suomen aluhallintovirasto antoi luvan joukkohaudan vainajien siirtämiseksi Heinolan keskustan hautausmaalle. Siirto kuitenkin lykkääntyy siirtoluvasta tehdyn valituksen vuoksi ainakin vuoteen 2020.
Omenastruudeli
Omenastruudeli () on suosittu struudeli. Sana "struudeli" tulee saksankielisestä sanasta "Strudel" ja tarkoittaa pyörrettä. Valmistukseen käytetään etenkin sitä varten kehitettyä struudelitaikinaa mutta myös lehtitaikinaa tai tarkoitukseen sopivaa hiivataikinaa. Leipurin bravuuri on osata tehdä paperinohut n.s. "vedetty struudelitaikina", jolloin struudeliakin kutsutaan vedetyksi struudeliksi eli saksaksi "ausgezogener Apfelstrudel". Tällä tavoin valmistettu omenastruudeli on perinteinen Itävalta-Unkarin ajalta periytyvä jälkiruoka ja Itävallan kansallisruoka.
Omenastruudelin täyte koostuu (ilman siemenkotaa) viipaloidusta, sopivan happamista omenista, rusinoista, voissa ruskistetuista korppujauhoista, kanelista ja sokerista.
Omenastruudeli tarjoillaan tuoreen lämpimänä ja rapeana, kylmänä tai jälkikäteen lämmitettynä. Yleensä se puuteroidaan tomusokerilla, ja joskus se tarjoillaan vaniljakastikkeen, vaniljajäätelön tai kermavaahdon kanssa, mutta nämä herkulliset lisukkeet eivät kuulu perinteiseen itävaltalaiseen versioon.
Muunnelmia on saatavilla myös mantelitikkujen, hienonnettujen saksanpähkinöiden, Stroh-rummissa turvonneiden rusinoiden, raastetun sitruunankuoren, sitruunanmehussa marinoitujen omenien, hapankerman tai muna-maito-sekoituksen kanssa.
Stuudelitaikinan alkuperä on luultavasti Arabian niemimaalla, mistä se tuli Egyptin, Palestiinan ja Syyrian kautta Turkkiin. Sieltä resepti tuli Konstantinopolin valloituksen jälkeen vuonna 1453 turkkilaisen baklavan tai kenties täytetyn pitaleivän reseptistä edelleen kehiteltynä Balkanin kautta Wieniin. Hyvin säilyvänä sitä käytettiin armeijoiden muonituksessa. Itävalta-Unkarin keisarikunnan aikana tuli omenastruudeli (unkariksi: "Almás rétes") Unkarista Wieniin. Unkarilaiset oppivat paperinohuen taikinan valmistuksen Wienin turkkilaispiirityksen aikana 1500- ja 1600-luvuilla. Omenastruudeli mainitaan kirjallisesti ensimmäistä kertaa vuonna 1696.
Omenastuudeliin sopivia happamahkoja omanalajikkeita myydään Itävallassa toreilla nimellä "Strudler" eli struudeloija.
Vuonna 1991 sai itävaltalainen kondiittori Roman Huemer televisioidussa stuudelikilpailussa venytettyä struudelitaikinan alle kahdessa minuutissa kolmen neliömetrin kokoiseksi, ja hän kääri siihen 252 cm pitkän struudelin.
Itävallassa on sanonta ”das zieht sich wie ein Strudelteig” eli "se venyy kuin struudelitaikina", mikä tarkoittaa sellaista, missä ei näytä tapahtuvan edistystä eikä sen loppua ole nähtävissä.
Kashmirin vuoden 2016 levottomuudet
Kashmirin vuoden 2016 levottomuudet olivat vuonna 2016 alkaneita Intian turvallisuusjoukkojen ja muslimiprotestoijien välisiä yhteenottoja Kashmirissa. Intia ja Pakistan ovat pitkään kiistelleet muslimienemmistöisestä Kahmirista.
Intian turvallisuusjoukot surmasivat maailmalla terroristina yleisesti pidetyn nuoren separatistijohtaja Burhan Wanin. Kashmirin separatistit kutsuivat tämän jälkeen muslimeita protesteihin. Vihastuneet muslimit hyökkäsivät poliisiasemille ja heittelivät kivillä. Hallitus vastasi muslimien väkivaltaan ulkonaliikkumiskielloin, turvallisuusjoukkojen voimin väkivalloin ja estämällä puhelimia ja internetiä toimimasta. Intia ja Pakistan syyttelivät toisiaan väkivallasta. Levottomuudet hieman rauhoittuvatkin jo heinäkuun lopussa, mutta jatkuivat yhä seuraavina kuukausina. Levottomuuksissa loukkaantui yli 10 000 ja kuoli yli 70. Syyskuussa 17 Intian sotilasta kuoli terrori-iskussa. Intian joukot tappoivat kaksi Pakistanin sotilasta raja-alueella. Tämä kiristi Intian ja Pakistanin välejä entisestään.
Intian turvallisuusjoukot tappoivat musliminuorison ihaileman 22-vuotiaan separatistijohtaja Burhan Wanin. Intialaiset epäilivät Wania turvallisuusjoukkojen jäsenten ja poliitikon surmista. Hänen johtamaansa Hizbul Mujahideen-järjestöä pidettiin yleisesti terroristijärjestönä. Pakistan taas kutsui Wania marttyyriksi. Intian pääministeri Singh syytti Pakistania levottomuuksien lietsomisesta. Separatistijohtajat kutsuivat kansaa protesteihin. Vastatoimena Intia julisti Kashmirin joihinkin osiin ulkonaliikkumiskiellon ja sulki Internetin palveluita.
Tämän jälkeen 9. heinäkuuta väkijoukot hyökkäsivät 20 poliisiasemalle, jolloin 200 ihmistä haavoittui ja 9 kuoli. Protestoijat jatkoivat hyökkäyksiään intialaishallinnon kohteisin. Protestoijien joukossa oli kranaatteja heitelleitä separatisteja. Hallitus evakuoi työntekijöitään levottomilta alueilta. Hallitus julisti 15. heinäkuuta ulkonaliikkumiskiellon koko Kahmiriin ja sammutti puhelinliittymät. Levottomuudet alkoivat hieman rauhoittua heinäkuun lopuilla. Mutta ne jatkuivat yhä elo-syyskuussa.
Intia milloin kovensi, milloin lievensi eri alueilla ulkonaliikkumiskeltoja ja muita keinoja tilanteen mukaan pyrkien hallitsemaan protestointia. Turvallisuusviranomaiset jahtasivat separatisteja.
Muslimimilitantit tappoivat 17 Intian sotilasta kun hyökkäsivät tukikohtaan.
Intia ilmoitti julkisesti iskeneensä separatisteja vastaan Pakistanin ja Intian välisellä rajalla. Pakistan sanoi, että välikohtauksessa kuoli 2 sotilasta kistäen Intian joukkojen käyneen alueellaan.
Kashmirin yhteenotoissa lokakuun alkuun mennessä kuoli yli 70 henkeä. Lisäksi loukkaantui 4 000 turvajoukkojen jäsentä ja 7 000–13 000 siviiliä. Intia ja Pakistan kielsivät toistensa tuottamat elokuvat.
Karhusaari (täsmennyssivu)
Karhusaari viittaa tai liittyy muun muassa seuraaviin:
Holzhaus Bethlehem
Holzhaus Bethlehem on Euroopan vanhin puurakenteinen asuintalo Sveitsissä. Vuonna 1287 rakennetun talon ikä selvitettiin vuosirengasajoituksella. Talon rakennuttaja on tuntematon, mutta hänen ja myöhempien asukkaiden oletetaan kuuluneen paikallisiin johtohenkilöihin. Kaksikerroksinen talo toimii nykyään museona.
Jonas Pettersson
Johan (Jonas) Alfred Pettersson (Peson) (31. tammikuuta 1887 Helsinki – 18. joulukuuta 1952) oli suomalainen taidemaalari.
Jonas Pettersson opiskeli Suomen Taideyhdistyksen piirustuskoulussa 1908–1911. Hän osallistui Suomen Taiteilijain näyttelyihin vuosina 1911, 1912 ja 1913. Hänen töitään oli esillä myös Tukholmassa 1916. Pettersson asui Norjassa 1916–1917 ja hän oli Norjan kansalainen vuodesta 1917 alkaen. Pettersson teki julkisten rakennusten seinämaalauksia Länsi-Norjassa.
Guanidiinifosfaatti
Guanidiinifosfaatti (CHNHPO) on guanidinium- ja divetyfosfaatti-ionien muodostama ioniyhdiste. Yhdistettä voidaan käyttää palonsuoja-aineena ja lannoitteena.
Guanidiinifosfaatti on huoneenlämpötilassa valkoista kiteistä ainetta. Yhdiste liukenee hyvin veteen ja muodostuva vesiliuos on hapan. Guanidiinifosfaatin paloaestävät ominaisuudet perustuvat siihen, että sen hajotessa kuumuuden vaikutuksesta muodostuu palamattomia kaasuja, jotka estävät hapen pääsyn palavalle aineelle.
Guanidiinifosfaattia valmistetaan guanidiinisuolan kuten guanidiinikarbonaatin tai -nitraatin ja fosforihapon välisellä reaktiolla.
Guanidiinifosfaattia käytetään palonsuoja-aineena erityisesti selluloosapohjaisten tuotteiden kuten puun, paperin, tekstiilien ja laminaattien palonsuoja-aineena, mikäli runsaasta vesiliukoisuudesta ei ole haittaa. Sitä voidaan käyttää myös lannoitteena.
Te Atua Mou E
Te Atua Mou E (engl. To God Almighty) on Cookinsaarten kansallislaulu. Sen on säveltänyt vuonna 1981 maan silloinen pääministeri, Sir Thomas Davis. Kansallislaulun on sanoittanut hänen puolisonsa, Tepaeru Terito. Te Atua mou e
Ko koe rai te pu
O te pa enua e
Akarongo mai
I to matou nei reo
Te kapiki atu nei
Paruru mai
Ia matou nei
Omai te korona mou
Kia ngateitei
Kia vai rai te aroa
O te pa enua eLähde:To God Almighty
Ruler of the isles of the sea
Hearken our call
Protect us
Crown us with liberty
May peace and love reign supreme
throughout the land
Lähde: